МИНИСТЕРСТВО НА ОБРАЗОВАНИЕТО И НАУКАТА

НАЦИОНАЛЕН ДВОРЕЦ НА ДЕЦАТА

РЕГИОНАЛНО УПРАВЛЕНИЕ НА ОБРАЗОВАНИЕТО - РАЗГРАД

ОБЩИНА РАЗГРАД

ЦПЛР - ЦЕНТЪР ЗА УЧЕНИЧЕСКО ТЕХНИЧЕСКО И НАУЧНО ТВОРЧЕСТВО

Р Е Г Л А М Е Н Т

**НА ХII НАЦИОНАЛЕН УЧЕНИЧЕСКИ ЖУРНАЛИСТИЧЕСКИ КОНКУРС „ГРИГОР ПОПОВ”**

БИБЛИОГРАФСКА СПРАВКА

**

* *Григор Попов е бележит разградски журналист и театрал.*

*Баща му - Никола Икономов, е книжовник и просветител, поставил основите на светското образование в Разград, създал първото училище по взаимоучителната метода, първото девическо училище в Разград, а по късно - класното училище.*

* *Майка му - Станка Николица Спасо-Еленина, е учителка, преводачка, радетелка за еманципацията на жената, първата българка, отпечатала стихотворение.*
* *Участва в македонското революционно движение с Гоце Делчев и Пейо Яворов.*
* *Участник е в Балканската и Първата световна войни.*
* *На 16-годишна възраст влиза в любителска театрална трупа, участва в пътуващи театри, създава „Театрална дружинка” към читалище „Развитие”.*
* *Развива активна журналистическа дейност. Редактор е на в-к „Разградско слово” /1922– 1944 /.*
* *През 1942 г. Разград устройва голямо честване на 30-годишната журналистическа и обществена дейност на Григор Попов. Това е единственият случай градът да тачи по такъв начин разградски журналист.*

1. **ЦЕЛИ:**
   * Популяризиране личността на Григор Попов, чието име носи конкурсът. Провокиране на участниците да наблюдават света около себе си, да пишат по всички теми и проблеми, които ги вълнуват, излагайки личностна позиция.
   * Повишаване интереса на учениците към творческа, изследователска, събирателска и краеведска дейност.
   * Популяризиране на добрите новини, възпитаване в социална и гражданска ангажираност, отстояване на позиция, универсалните човешки ценности: доброта, човечност, милосърдие, съпричастност.
2. **ОЧАКВАНИ РЕЗУЛТАТИ:**

* Ръководителите на екипи /клубове, школи/ да са проучили с участниците в конкурса делото на Григор Попов и да са го популяризирали пред колективите.
* Да се потърси възможност за публикуване на публицистичните материали в училищен, местен или др. вестник като се отрази името на конкурса.
* Да се потърси възможност за излъчване на радиопредаванията и/или радиоинтервютата по училищно, местно или др. радио.

1. **ОСНОВНИ РАЗДЕЛИ:**
2. Раздел „Публицистични материали за вестник”. Жанрове:
   * Интервю - в жанр „Интервю” се допуска индивидуално и колективно участие.

В останалите жанрове участието е индивидуално:

* + Есе
  + Очерк
  + Репортаж
  + Пътепис
  + Публицистична статия
  + Коментар
* *Изискването към творбите в раздела е да бъдат до 3 страници, написани на компютър, шрифт Times New Roman, шрифт 12.*
* *Учениците имат право да участват с 1 творба в жанр, но не повече от 3 творби в раздела, КАТО ВСЯКА ТВОРБА Е НА ОТДЕЛЕН ФАЙЛ.*
* ***ПОД ВСЯКА ТВОРБА ВЪВ ФАЙЛА ДА СЕ НАПИШАТ: ТРИТЕ ИМЕНА НА УЧАСТНИКА, НАСЕЛЕНО МЯСТО, УЧИЛИЩЕ ИЛИ ЦПЛР, КЛАС, ТЕЛЕФОН; ИМЕ, ФАМИЛИЯ, TЕЛЕФОН И E-MAIL НА РЪКОВОДИТЕЛЯ.***
* ***СНИМКИ ДА НЕ СЕ ПРИЛАГАТ. ОЦЕНЯВА СЕ САМО ТЕКСТ***
* ***Публицистичните материали се приемат САМО на електронната поща на конкурса:*** [***gr.popov@abv.bg***](mailto:gr.popov@abv.bg)***.***

1. Раздел „Ученически вестници“
   * Вестници на хартиен носител
   * Електронни вестници

* *Участието е само колективно.*
* *Екипите участват с по два броя вестници от предходната и /или текущата учебна година.*
* ***НА ОТДЕЛЕН ЛИСТ ЗА ВЕСТНИЦИТЕ НА ХАРТИЕН НОСИТЕЛ, А ЗА ЕЛ. ВЕСТНИЦИ - НА ОТДЕЛЕН ФАЙЛ ДА СЕ НАПИШАТ: УЧИЛИЩЕ ИЛИ ЦПЛР, КЛУБ /КРЪЖОК/, НАСЕЛЕНО МЯСТО, КЛАС, Е-MAIL И TЕЛЕФОН НА РЪКОВОДИТЕЛЯ.***
* *Вестниците на хартиен носител да се изпратят на адрес: гр. Разград - 7200 ЦПЛР-ЦУТНТ; ул. „Трапезица”№1; За националния ученически журналистически конкурс „Григор Попов”.*
* *Електронните вестници да се изпратят на електронната поща на конкурса:* [*gr.popov@abv.bg*](mailto:gr.popov@abv.bg) *във формат PDF.*

1. Раздел „Радиожурналистика“.
   * Радиопредаване
   * Интервю, репортаж

* *Участието с радиопредаване е колективно с времетраене до 15 минути.*
* *Участието с интервю и репортаж е индивидуално с времетраене до 5 минути.*
* *Индивидуалните участници и колективите имат право да участват с не повече от 2 творби в жанр.*
* *Файловете на творбите трябва да бъдат озаглавени: име на участник, тема на радиопредаване /пример: Иван Иванов-Светът под лупа/.*
* ***НА ОТДЕЛЕН ФАЙЛ ДА СЕ НАПИШАТ: ТЕМА НА ПРЕДАВАНЕТО, УЧИЛИЩЕ ИЛИ ЦПЛР, КЛУБ /ШКОЛА, КРЪЖОК/, НАСЕЛЕНО МЯСТО, ТРИТЕ ИМЕНА НА УЧАСТНИЦИТЕ, КЛАС, ТЕЛЕФОН, ИМЕ*** ***И ФАМИЛИЯ, TЕЛЕФОН И Е-MAIL НА РЪКОВОДИТЕЛЯ.***
* ***Радиоматериалите да се изпратят на електронната поща на конкурса****:* [*gr.popov@abv.bg*](mailto:gr.popov@abv.bg)*.*

1. **КРИТЕРИИ ЗА ОЦЕНКА:**
2. Умение на участниците да откриват новината и да я отразяват в медийното пространство.
3. Умение за селекция на събитията при създаване на журналистически текстове.
4. Умение за употреба на журналистически изразни средства в съответния раздел и жанр.
5. Единство между композиционно оформление и съдържание на творбата, свързано със спецификата на избрания жанр.

В конкурса могат да участват ученици от II до XII клас в три възрастови групи: II-ІV клас, V–VIII клас и IX – XII клас, които ще бъдат класирани на І, ІІ и ІІІ място от компетентно жури.

* + Към всяка творба да бъдат посочени следните данни: трите имена на ученика, образователна институция, клас, телефон, ръководител име, телефон за контакт, е-mail.
  + При изпращане да бъде посочен адресът, на който се очаква наградата.

**Класираните участници получават следните награди:**

* Индивидуална – грамота и медал от първо до трето място
* Колективна – грамота и кристална призма с лика на Григор Попов
* Поощрителна (индивидуални и/или колективна) – по преценка на комисията

**Комисията по оценяване селектира творби за следните награди:**

* Големите награди за колектив и за индивидуален участник на Община Разград: грамота, кристална призма с лика на Григор Попов и ваучер за книги;
* Специални награди от партньори на организаторите - грамота и кристална призма с лика на Григор Попов.

# ОБЯВЯВАНЕ НА КОНКУРСА: 31.10.2023 г.

# КРАЕН СРОК ЗА ПРЕДАВАНЕ НА МАТЕРИАЛИТЕ: 23.02.2024 г.

**Церемонията по награждаване ще се състои на 29.03.2024 г.**

# Телефони за контакт:

# 0889 002 365 – Иван Джебаров, отговорник за провеждане на конкурса;

# 0896 876 160 – Милен Митев, отговорник за приемане на материалите от участниците в конкурса.